P R E D K L A D A C I A     S P R Á V A

Úloha vypracovať materiál "Návrh na vyslovenie súhlasu s Platobnou dohodou medzi vládou  Českej  a  Slovenskej  Federatívnej  Republiky  a  Zväzovou  výkonnou  radou  Skupš- tiny  Socialistickej  Federatívnej  Republiky  Juhoslávie,  podpísanou  v  Belehrade  dňa         8. februára 1991 a s postupom Ministerstva financií Slovenskej republiky pri vysporiadaní podielu Slovenskej republiky na pohľadávkach po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie" vyplynula Ministerstvu financií Slovenskej republiky ako správcovi štátnych finančných aktív a štátnych finančných pasív Slovenskej republiky. Režim vysporiadania pohľadávok a záväzkov Slovenskej republiky voči zahraničiu, ktoré sú súčasťou spomenutých štátnych finančných aktív a štátnych finančných pasív Slovenskej republiky, stanovuje najmä zákon Národnej rady SR č. 278 Zb. z. zo dňa 21. októbra 1993  o správe  majetku štátu v znení neskorších predpisov, zákon Národnej rady SR č. 303 Zb. z. zo dňa 12. decembra 1995 o rozpočtových pravidlách v znení neskorších predpisov a Zásady vlády SR pre postupy pri správe a vysporiadaní pohľadávok Slovenskej republiky v zahraničí, schválené uznesením vlády SR č. 519 zo dňa 6. júla 2000. 
    
Predkladaný materiál je rozdelený do šiestich častí. 

P r v á   č a s ť   informuje o Platobnej dohode medzi vládou Českej a Slovenskej Federatívnej Republiky a Zväzovou výkonnou radou Skupštiny Socialistickej Federatívnej Republiky Juhoslávie, podpísanej v Belehrade dňa 8. februára 1991 (ďalej len „Platobná dohoda zo dňa 8. februára 1991“), ktorá nenadobudla platnosť v dôsledku neuskutočnenia výmeny nót, potvrdzujúcich jej schválenie v súlade s vnútroštátnymi právnymi  poriadkami  zmluvných  strán.  Predbežné  vykonávanie  Platobnej dohody zo dňa 8. februára 1991, na základe ktorého vznikli juhoslovanskej strane záväzky voči Slovenskej republike a Českej republike, začalo dňom 1. marca 1991. Z tohto dôvodu, vychádzajúc súčasne z dohodnutého spoločného postupu Ministerstva financií Slovenskej republiky a Ministerstva financií Českej republiky pri odsúhlasení výšky a externom rozdelení pohľadávok svojich republík voči nástupníckym štátom po bývalej Socialistickej Federatívnej Republike Juhoslávie, prvá časť materiálu objasňuje nutnosť schválenia Platobnej dohody zo dňa 8. februára 1991, ktoré vytvorí právny rámec pre vysporiadanie pohľadávok Slovenskej republiky a Českej republiky voči nástupníckym štátom po bývalej Socialistickej Federatívnej Republike Juhoslávie. 

D r u h á    č a s ť    uvádza  návrh  znenia  výmennej  nóty  k  Platobnej dohode  zo dňa  8. februára 1991,  ktorá sa týka  zabezpečenia platnosti a vykonávania Platobnej dohody zo dňa 8. februára 1991 vo vzťahu medzi Slovenskou republikou a Juhoslovanskou zväzovou republikou. 

T r e t i a    č a s ť   materiálu v nadväznosti na vyššie uvedené skutočnosti informuje o doterajších výsledkoch, dosiahnutých na rokovaniach zástupcov Československej obchodnej banky, a. s. so zástupcami Národnej banky Juhoslávie o výške predmetných pohľadávok a o ich rozdelení  medzi  Slovenskú  republiku a Českú republiku, na ktorých sa ako pozorovatelia zúčastnili zástupcovia Ministerstva financií Slovenskej republiky, Ministerstva financií Českej republiky a Federálneho ministerstva financií Juhoslovanskej zväzovej republiky.  Zároveň  popisuje zložitosť situácie, spôsobenej zmenou štátno – právneho usporiadania  Socialistickej  Federatívnej Republiky Juhoslávie, v dôsledku  rozpadu  ktorej  vznikli Juhoslovanská  zväzová  republika, Chorvátska republika, Republika Slovinsko, Mace- 
dónsko a Bosna a Hercegovina a komplexne navrhuje ďalší postup Ministerstva financií Slovenskej republiky na úseku vysporiadania pohľadávok Slovenskej republiky a Českej republiky voči nástupníckym štátom po bývalej Socialistickej Federatívnej Republike Juhos-lávie. 

Š t v r t á    č a s ť   obsahuje návrh znenia nóty, ktorá informuje juhoslovanskú stranu o všeobecne dohodnutom postupe Slovenskej republiky a Českej republiky pri vysporiadaní ich pohľadávok a záväzkov po bývalej Českej a Slovenskej Federatívnej Republike voči zahraničiu a  o spôsobe bankovo-technického zabezpečovania agendy k týmto pohľadávkam a záväzkom. V predmetnom návrhu nóty je zároveň uvedená požiadavka na uskutočnenie slovensko – česko – juhoslovanského rokovania expertov v termíne od 3. -   6. septembra 2001 alebo od 10. - 14. septembra 2001 za účasti zástupcov Československej obchodnej banky, a. s., Národnej banky Slovenska a Národnej banky Juhoslávie, cieľom ktorého je po potvrdení celkovej výšky pohľadávok Slovenskej republiky a Českej republiky po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie predmetné pohľadávky externe rozdeliť medzi Slovenskú republiku a Českú republiku a v súlade s ich legitímnym nárokom, vyplývajúcim z nástupníctva po bývalej Českej a Slovenskej Federatívnej Republike, pokračovať v ďalších rokovaniach o stanovení koeficientu prepočtu clg. USD na USD a o konkrétnom spôsobe vysporiadania na bilaterálnej úrovni. 

Z á v e r e č n á     č a s ť   materiálu sumarizuje v súlade s podstatnými aktivitami vlá-   dy SR, orientovanými na krajiny juhovýchodnej Európy s dôrazom na Balkán a s výsledkami oficiálnej návštevy prezidenta Juhoslovanskej zväzovej republiky pána Koštunicu v Slo-venskej republike odporúčania Ministerstva financií Slovenskej republiky vláde SR, týkajúce sa schválenia Platobnej dohody zo dňa 8. februára 1991, znenia výmennej nóty k tejto Pla-tobnej dohode, ďalšieho postupu Ministerstva financií Slovenskej republiky pri zabezpečení finančného plnenia, vyplývajúceho z Platobnej dohody zo dňa 8. februára 1991 a znenia nóty o postupe Slovenskej republiky a Českej republiky pri vysporiadaní ich pohľadávok po bývalej Českej a Slovenskej Federatívnej Republike voči nástupníckym štátom po bývalej Socialistickej Federatívnej Republike Juhoslávie. 

P r í l o h o v á    č a s ť  obsahuje  kópie  podpísanej Platobnej  dohody  zo dňa                 8. februára 1991 a Protokolu  z  rokovania delegácií  Českej a Slovenskej Federatívnej Republiky a  Socialistickej  Federatívnej  Republiky Juhoslávie, uskutočneného v dňoch 23. - 26. marca 1992 v Prahe vrátane výmenných listov, ako aj prílohy k vyššie spomenutým návrhom nót a kópiu Záznamu z rokovania zástupcov Ministerstva financií Slovenskej republiky a Ministerstva financií Českej republiky zo dňa 16. februára 1996. Súčasťou tejto časti materiálu je aj vyhodnotenie výsledkov skráteného medzirezortného pripomienkového konania.